# Triquell

Francesc Fuentes i Triquell, conegut artísticament com a Triquell (Barcelona, 12 de febrer de 2000) i hipocorísticament com a Cesc Fuentes, és un cantant català.

## Trajectòria

Amb formació en ADE i Pedagogia, professor d'anglès, entrenador de futbol sala i estudiant de doblatge, molt vinculat al món del monitoratge infantil i compromès amb les causes socials, la música ha estat el camí principal d'aquest santquirzenc que sempre ha fet vida a Sabadell. Fuentes va deixar la feina com a professor d'anglès per dedicar-se a la producció i la composició musical. Des del 2019 té un estudi amb els seus amics Pau Ruiz i Xavi Rueda, amb els quals va muntar un grup musical anomenat Alter Soma.
Ja amb un cert bagatge musical, el 2022 va participar en el concurs de talents musical Eufòria, emès per TV3. Va aconseguir classificar-s'hi com a segon finalista, al costat de l'olotina Núria López, tercera finalista, i de Mariona Escoda, la guanyadora del concurs. El juliol del 2022 va participar, juntament amb la resta de concursants d'Eufòria, en dos concerts al Palau Sant Jordi de Barcelona.
El 21 d'octubre del 2022, va publicar els seus primers dos senzills com a solista: «Jugular», d'estil fester, i «Road trip», que travessa les fases inicials d'una relació interpersonal. El maig del 2023 va presentar el seu primer disc en el marc del festival Guitar BCN, amb la discogràfica d'Oques Grasses, Halley Records, a la Sala Apolo.

## Discografia

* Entre fluids (Halley Records, 2023)
* FOMO (EP, Halley Records, 2024)

## Referències

* ↑ «El 'Nadal Mix' que no sabies que necessitaves». Enderrock, 05-12-2023. [Consulta: 7 desembre 2023].
* ↑ «Al cotxe - Triquell i Carme Pla». TV3. [Consulta: 21 febrer 2023].
* ↑ «Tot es mou - Els fans del Triquell: Alter Soma, el seu grup, i els seus alumnes d'anglès - 3Cat». CCMA, 17-06-2022. [Consulta: 19 abril 2024].
* ↑ Rigola, David «Triquell es queda a les portes de guanyar Eufòria». Diari de Sabadell, 18-06-2022 [Consulta: 18 juliol 2022].
* ↑ «Triquell, primer finalista». TV3 - Corporació Catalana de Mitjans Audiovisuals [Consulta: 18 juliol 2022].
* ↑ «"El meu subconscient em fa cantar en funció de com em sento". Cesc Triquell, jove santquirzenc participant al programa "Eufòria"». Ajuntament de Sant Quirze del Vallès, 28-03-2022. Arxivat de l'original el 18 de juliol 2022. [Consulta: 18 juliol 2022].
* ↑ «[VÍDEOS Triquell publica les primeres cançons del seu nou disc: “Road trip” i “Jugular”]». VilaWeb, 21-10-2022. [Consulta: 21 octubre 2022].
* ↑ Aubareda, Valèria «Arriba el primer disc de Triquell Triquell, el finalista del programa "Eufòria" de TV3, presentarà el seu primer disc el 13 de maig al Guitar BCN». Catalunya Ràdio, 18-07-2022 [Consulta: 18 juliol 2022].
* ↑ Juanico Llumà, Núria «Triquell llançarà el seu primer àlbum amb la discogràfica d'Oques Grasses. Halley Records publicarà el debut de l'artista dEufòria', que es presentarà el 13 de maig de l'any vinent a Barcelona». Diari ARA, 18-07-2022 [Consulta: 18 juliol 2022].
* ↑ «Triquell presentarà el seu primer disc el 13 de maig a la Sala Apolo Després de l'estiu presentarà la seva primera cançó, que es mourà entre el pop i la música urbana». VilaWeb, 18-07-2022 [Consulta: 18 juliol 2022].
* ↑ Bonet, Miquel. «Cesc Triquell: “A ‘Eufòria’ vaig entendre que no és carca ni caspós cantar en català”». El País, 25-03-2023. [Consulta: 19 abril 2024].
* ↑ Navarro, David. «Triquell lanza el EP "Fomo" a través de una experiencia audiovisual» (en castellà). Mondo Sonoro, 14-01-2024. [Consulta: 19 abril 2024].